Gemeenskap slaap in lande om diefstal te keer
JY LEES NOU Gemeenskap slaap in lande om diefstal te keer
949 keer gelees
Gemeenskapslede wat deel vorm van Wiphold se boerdery op kommunale grond by Centani in die voormalige Transkei skroom nie om hulle moue op te rol en hard te werk vir dié boerdery nie.
Me. Gloria Serobe, die bestuurder van die beleggingsmaatskappy Wiphold, het 'n suksesvolle saaiboerdery met kommersiële opbrengste van droëlandmielies en -sojabone op kommunale grond by Centani in die voormalige Transkei op die been gebring. Sy is een van die sprekers by Landbouweekblad en Agri SA se beraad, Die Grond-oplossing: Boere se perspektief oor die herlewing van die platteland, wat op 23 en 24 Augustus 2018 by Wildswinkel se veilingslokaal op Bela-Bela gehou word.
"Met 'n Afrikanerboer en Zimbabwiese grondkundige aan die stuur van landboubedrywighede word daar vandag sowat 2 000 ha mielies en sojabone geplant, met mielie-opbrengste van sowat 10 ton/ ha. En gemeenskapslede skroom nie om in die lande te slaap om hul oeste teen diefstal te beskerm nie.
"Die projek het jare se samesprekings met sowat 45 hoofmanne, stamleiers en duisende gemeenskapslede geverg. Stuk vir stuk is mense se selfvertroue en waardigheid herstel tot waar hulle vandag, soos Gloria trots uitwys, die taal van kommersiële verantwoordelikheid en eienaarskap praat. Dit is 'n verstommende eindbestemming wat in 'n groot mate bereik is deur Wiphold se bereidwilligheid om enigiemand wat nie sy of haar kant bring nie, uit die projek te skop," skryf Chris Burgess, redakteur van Landbouweekblad, oor die projek.
Meer inligting oor die beraad:
Hier is 'n voorsmakie van die besonderse kundigheid wat op die beraad gehoor sal kan word. Hou Landbouweekblad dop vir nog boeresprekers en ander planmakers wat die Suid-Afrikaanse landbou en platteland kan laat herleef: